cyanic-selkie/wikianc huggingface dataset:
Ben Bova
Benjamin William «Ben» Bova (født 8. november 1932 i Philadelphia i Pennsylvania i USA, død 29. november 2020 i Naples i Florida ) var en amerikansk science fiction-forfatter og redaktør.
Han var ordførende i den amerikanske science fiction-forfatterorganisasjonen SFWA. Han var også redaktør for Analog Science Fiction og skrevet godt over 100 bøker, en majoritet av dem skjønlitterære.
Per februar 2016 omfattet hans bibliografi over 124 bøker innen forskjellige sjangere. Blant dem var romanen Mars (1992). Han redigerte en rekke verker, som The Science Fiction Hall of Fame, Volume Two (1973) og Nebula Awards Showcase 2008. Han skrev bokserien Grand Tour om utforskning og kolonisering av solsystemet av mennesker. En anmeldelse av tolv av bøkene i den serien 2004 i The New York Times beskrev Bova som «the last of the great pulp writers».
Ben Bova døde 88 år gammel av COVID-19-betingede komplikasjoner - lungebetennelse og slag.
Estland under EM i friidrett 2002
Estland deltok med 14 utøvere i EM i friidrett 2002 som ble arrangert 6.–11. august 2002 i München. Utøvere fra Estland tok to medaljer i mesterskapet.
Statsløs nasjon
En statsløs nasjon er en nasjon uten fordelen av bestemte statsstrukturer. Det er oftest urfolk og nasjonale minoriteter. Begrepet refererer til folk som deler kulturelle faktorer som språk, religion, historie, skikker og bruk av territorium og landområder. De har ofte en oppfatning av et særskilt og historisk bosettningsområde, og deler en felles sosial identitet (etnisitet). Websters Unabridged Dictionary definerer en nasjon slik som «(…) en folkegruppe assosiert med et særskilt territorium som er tilstrekkelig bevisst om sitt fellesskap til å ønske å inneha egen myndighetsutøvelse».
Statsløse nasjoner har ofte vært utsatt for erobring og kolonisering, og er ikke sjelden spredt i flere nasjonalstater som følge av grensedragninger og statsdannelser i nyere historisk tid.
Forskjellen på stater og nasjoner
Stater er innenfor statsvitenskapen objektive organisasjonsformer og strukturer hvor statlige myndigheter har monopol på maktmidler og voldsbruk, i tråd med sosiologen Max Webers definisjoner. Nasjoner derimot, er subjektivt opplevde fellesskap basert his­to­riske, etniske og kul­tu­relle faktorer som knyt­ter et folk sam­men.
Nasjonalstaten har vært et mye brukt ideal i moderne statsdannelser, der nasjonalstaten bygges på en ideen om én felles og kulturelt homogen nasjon. Etterhvert som oppmerksomheten omkring urfolk og nasjonale minoriteter er økt internasjonalt, er det færre og færre som benytter begrepet «nasjonalstat». Flernasjonale stater og føderasjoner med selvstendige stater er mer dekkende for de fleste av verdens stater. Etter som det finnes færre enn 200 selvstendige stater og rundt 6000 språk i verden, er det åpenbart at det finnes svært mange statsløse nasjoner som urfolk og nasjonale minoriteter innenfor dagens selvstendige stater. Men en rekke nasjoner har mer enn ett språk. For eksempel er samisk språk historisk definert som 11 ulike språk.
Statsløse nasjoner i Europa
Samene i Norge, Sverige, Finland og Russland faller innenfor definisjonen av statsløse nasjoner, og nyter også status som urfolk i Norge. Samene deler en felles oppfatning om et historisk og tradisjonelt bosettingsområde under navnet Sameland (Sápmi). På samme måte refererer et annet av Europas statsløse folk, baskerne, til sitt historiske bosettingsområde Baskerland i grenseområdene mellom Spania og Frankrike.
Romanifolket utgjør trolig den mest særegne statsløse nasjonen. Det antas at romanifolket utgjør omkring 10 millioner mennesker som lever spredt i mange ulike selvstendige stater og på flere kontinenter. Størstedelen antas å leve i europeiske og østeuropeiske stater. Tilsammen anslås 60 millioner mennesker i Europa å tilhøre en av kontinentets ulike statsløse folkegrupper.
Statsløse nasjoner i verden
Ifølge Encyclopedia of Stateless Nations er det rundt 300 identifiserbare statsløse nasjoner på verdensbasis. Antall nasjonale, etniske grupper anslås til rundt 9000. Engelskspråklig Wikipedia inneholder en liste over de største statsløse nasjoner, samt en liste over verdens nasjoner som arbeider for økt autonomi og selvbestemmelse.
Nasjoner og nasjonalisme
Ifølge Encyclopedia of Stateless Nation har særlig to typer nasjonalisme preget 1900-tallet. Før og under den kalde krigen har utviklingen innen internasjonal rett hatt et sterkt fokus på statenes og nasjonalstatenes rettigheter, ofte på bekostning av rettighetene til individer og nasjoner. Nasjonalistiske strømninger ble sett på som negativt, og ødeleggende for nasjonalstatene.
I tiden etter den kalde krigen har vi sett økende nasjonalisme og i flere tilfeller oppløsning av store nasjonalstater som Sovjetunionen, Jugoslavia og Tsjekkoslovakia i Europa. I de siste tiår har vi sett framveksten av to ulike nasjonalistiske trender : (1) en nasjonalisme som har enhet og assimilering av kulturer og nasjoner som formål, og (2) separatistisk nasjonalisme som har økt autonomi og avstand fra nasjonalstaten som formål.
ARM Cortex-A7
ARM Cortex-A7 MPCore er en 32-biter ARM-mikroprosessor som blir produsert og lisensiert av ARM Holdings. Prosessorkjernen er en implementasjon av datamaskinarkitekturen ARMv7-A.
Gjerdinghøi
Gjerdinghøi er et fjell i Lom kommune i Innlandet. Det ligger mellom Gjerdingsdalen i nord og Finndalen i sør og har en høyde på 1 754 meter over havet.
Stanley P. Smith
Stanley Peregine Smith (født 19. mars 1861 i London, død 31. januar 1931 i Zezhou i Shanxi i Kina) var en britisk protestantisk misjonær i Kina.
Han fikk sin utdannelse ved Repton og Trinity College i Cambridge. Stanley Smith var en av the Cambridge Seven, studenter fra Cambridge University som i 1885 besluttet å reise som misjonærer til Kina.
Stanley Smith begynte sitt virke sammen med C. T. Studd i provinsen Shanxi. Han var en utmerket lingvist og mestret snart kinesisk. I november 1899 dro han med familie fra Kina og ankom Plymouth i desember, slik at de var borte mens Bokseropprøret rammet misjonene.
Det må du bare huske på
«Det må du bare huske på» er en norsk sang som ble skrevet av Øystein Sunde og utgitt 11. november 2016 på Sundes musikkalbum Bestefar. Opptaket ble gjort i Fagerborg Studio i Oslo i 2005 med Per Sveinson som lydtekniker.
Stanley P. Smith
Etter å ha virket ved misjonsstasjoner i Linfen, Hongdong og Lungan (Changzhi), og kort før første verdenskrig, trådte Stanley Smith at av China Inland Missions tjeneste på grunn av læremessige uoverensstemmelser, men opprettholdt fortsatt gode relasjoner til misjonsselskapet. Han fortsatte som misjonær, og innledet eget arbeide i det østlige Shanxi.
Familie
Stanley Smith giftet seg med misjonæren Sophie Reuter den 16. september 1888. De fikk en sønn, Dr Algernon «Algie» Stanley Smith (14. februar 1890 - 28. juli 1978), en av grunnleggerne av Ruanda Mission i Afrika. Etter Sopghies død giftet han seg med Anna M. Lang (født ca 1864) fra Skottland. De hadde tre barn: Henry (1895); Mary (1898) og Robert (1901).
Andrés Lage
Andrés Lage (født 27. november 1991) er en venezuelansk seiler.
Det må du bare huske på
«Det må du bare huske på» ble fremført høsten 2006 på Dizzie Showteater i showet Sånn er'e bare. Han fremførte den også i NRK Radio-programmet Reiseradioen den 16. august 2008 med sin akustiske gitar som komp.
Andrés Lage
Han representerte Venezuela under Sommer-OL 2020 i Tokyo, hvor han ble nummer 18 i finnjolle.
Guangshengtempelet
Guangshengtempelet (kinesisk: 广胜寺, pinyin: Guangsheng si) er et tempel ved sørhellingen av Huoshanfjellet, 17 km nordøst for sentrum i Hongdong fylke i provinsen Shanxi i Folkerepublikken Kina. Det ble bygd i år 147 og fikk sin nåværende navn i Tangdynastiets tid. Det består av tre deler: Det øvre tempel, det nedre tempel (ødelagt av jordskjelv i 1303, men gjenoppbygd) og Shuishengtempelet (Vanngudens tempel).
Tempelanlegget er oppført på Folkerepublikken Kinas liste over kulturminner.
Zhaocheng Jin Tripitaka, opprinnelig kalt Jin Tripitaka, ble oppdaget i Guangshengtempelet i 1933. Med rundt 7000 kapittel var dette det lengste trykkede verk fra Jindynastiets tid. Det har flere sutraer som mangler i yngre utgaver av denne kanon.
Jón Loftur Árnason
Jón Loftur Árnason (født 13. november 1960) er en islandsk sjakkspiller som er stormester i sjakk, tre ganger islandsk mester, og en fremgangsrik forretningsmann.
Ikke hel ulik to andre nordiske sjakkspillere, Simen Agdestein og Magnus Carlsen, ble Jón Loftur Árnason hyllet som en fremtidig potensiell verdensmester etter en serie oppsiktsvekkende resultater. I 1976, mens han var bare 15, fikk han en delt førsteplass i en turnering for spillere under 21. Det samme året vant han en åpen islandsk turnering med en enestående poengsum på 9,5/11. Bare et år seinere spilte han remis med svart mot Jonathan Mestel, en etablert mester, i en teleks-kamp mot England. I 1977 i Cagnes-sur-Mer vant han Ungdoms-VM for under 16 (foran andre unge talenter som blant andre Garri Kasparov) før han ble islandsk mester ved tre anledninger (1977, 1982 og 1988). Kort tid etter aksepterte han en invitasjon til å slutte seg til Botvinniks sjakkskole. I 1979, fikk han FIDE-tittelen Internasjonal mester i sjakk (IM).
I internasjonal konkurranse tok han førsteplass i Husavik 1985, Plovdiv 1986 og Helsingfors 1986 (delt). 1986 var også året da FIDE tildelte ham tittelen Internasjonal stormester i sjakk.
Høylandsmangabey
Høylandsmangabey (Rungwecebus kipunji), også kjent som kipunji, er en monotypisk art av dyreaper i den monotypiske slekten Rungwecebus. Arten ble først oppdaget i desember 2003 og senere i juli 2004, og den ble beskrevet i 2005. Forrige gang en ny primat ble beskrevet var i 1923, så dette var litt av en begivenhet. Den er ifølge IUCNs rødliste imidlertid sterkt truet av utryddelse. Arten har også blitt oppført i CITES Appendix II, som består av truede arter der internasjonal handel må begrenses for å sikre artenes overlevelse. Genetiske undersøkelser viser at denne underlige arten er en stabil hybrid mellom en mangabey- og en bavian-art, og trolig er eneste pattedyrart som er et resultat av hybridisering mellom to slekter.
Jón Loftur Árnason
I individuelle møter med noen av verdens beste spillere viste han at han alltid var en meget farlig motstander. Han slo VM-utfordrere og super-stormestere av Shorts, Kortsjnojs, Sjirovs, Adams', Dreevs, Vaganians og Larsens kaliber. Han ble også trukket mot de tidligere verdensmestere Petrosian, Smyslov, Tal, Karpov, og Khalifman.
Høylandsmangabey
Etymologi
Opprinnelsen til den lokale beskrivelsen kipunji stammer sannsynligvis fra flere språk. Uttrykket er imidlertid nyakyusa, et bantuspråk som trolig stammer fra sabaki. Beskrivelsen kipunji er sammensatt av de to uttrykkene kip og unji. Kip kan oversettes med en som bor på «taket», som på klipper, berg eller i fjellene, og stammer trolig fra swahili (som også er et sabakispråk), mens unji trolig er en omskrivning for blå. Kipunji bestyr altså blå ape fra fjellene, noe som sammenfaller bra med beskrivelsen av fargenyansene i pelsen og habitatet arten lever i.
Jón Loftur Árnason
Han spilte på det nasjonale sjakk-OL-laget fra 1978 til 1994, og bidro til femte- og sjetteplass i henholdsvis 1986 og 1992.
Høylandsmangabey
Beskrivelse
Voksne hanner blir i snitt cirka 85–90 cm og har blitt estimert til å veie omkring 10–16 kg. Arten har en forholdsvis langhåret og tett pels, som er lys mellombrun (blålig gråbrun) i fargen, med mørkere rødbrun pels i nakken og på issen, samt utover på lemmene, og nærmest hvit tupp på halen. Den bare huden i hendene, på føttene og i ansiktet er tilnærmet sort. Fremst på issen, like over øynene i pannen og nedover kinnene, har arten en krans av lengre oppreiste pelshår, som rammer inn ansiktet og skiller den klart fra artene i slektene Cercocebus og Lophocebus.
Arten viser liten eller ingen kjønnsdimorfisme hva pels og utfarging angår, men de voksne hannene blir marginalt større enn hunnene. Høylandsmangabeyen er en trelevende art som holder til oppe i trekronene. Den er, ikke overraskende, svært sky ovenfor mennesker. Vokaliseringen er høylydt og består av en slags lavfrekvent støtende bjeffing som skiller seg klart fra alle andre dyreaper, og som sådan var den en viktig faktor for å avklare at dette var en selvstendig art i tiden etter at den ble oppdaget.
Som andre Cercopithecinae har også denne arten velutviklede hjørnetenner og tomler, samt karakteristiske kinnposer (Saccus paraoralis) som de midlertidig kan gjemme vekk og oppbevare mat i. . Likeledes er den alteter, og kosten består blant annet av frukt, blader, skudd og knopper, frø, sopp, og ulike insekter, edderkopper og små virveldyr. Det er imidlertid også kjent, at arten raider maisåkre i utkanten av sitt utbredelsesområde. Dette har ført til konflikter med lokale bønder, som kan ha drept opp mot 10 prosent av individene i ei gruppe. For å motvirke dette har IUCN igangsatt et program for å skremme vekk apene ved de mest utsatte åkrene. Bøndene læres opp til å bruke høylydte, men enkle trompetlignende blåseinstrumenter av plast (vuvuzela) når apene kommer for å ete, noe som gjerne har skjedd i forbindelse med regntiden (januar–april). Forsøkene tok til i 2013 og har vært effektive. Etter å ha blitt skremt vekk holder apene seg gjerne unna åkrene i opp mot et døgn.
Utbredelse
Arten består av to isolerte populasjoner som overlever i Tanzanias høyland, i skogområder som tilsammen utgjør cirka 20,6 km², men de to lokasjonene ligger omkring 350 km fra hverandre.
Den største populasjonen teller noe over 1 000 individer, men er sterkt fragmentert og befinner seg i et skog og fjellområde som utgjør cirka 12,4 km², i en høyde på cirka 1 750–2 450 moh. og i et skogområde kjent som Rungwe-Kitulo (09.12º–09.18ºS, 33.67º–33.92ºØ) i Southern Highlands i det sørvestre Tanzania. Populasjonen består av flere mindre subpopulasjoner som lever i grupper på 25–39 individer.
Den andre populasjonen teller kun omkring 75 individer og er trolig ikke levedyktig på litt sikt. Den befinner seg i Vikongwa Valley (07.67º–07.85ºS, 35.17º–36.83ºØ), i et skog og fjell område som utgjør cirka 8,2 km². Dette ligger i en høyde på cirka 1 300–1 750 moh. og er kjent som Ndundulu-skogen, et skogområde som ligger i naturreservatet Kilombero Nature Reserve i Udzungwa Mountains, i det sørsentrale Tanzania. Den lever i grupper på 15–25 individer.
Taksonomi
Arten ble til å begynne med kjent under det vitenskapelige navnet Lophocebus kipunji, fordi den morfologisk lignet mest på toppmangabeyer (Lophocebus), men litt senere ble den omplassert til sin egen slekt (Rungwecebus) av Davenport et al. (2006). Dette støttes også av det nye store referanseverket Handbook of the Mammals of the World.
I en tid regnet man med, at Rungwecebus var søstergruppen til bavianene, slektenPapio og at arten var nærmere i slekt med bavianer enn mangabeyer. Selv om den opprinnelig fikk navnet høylandsmangabeyi dagligtale, begynte man derfor å kalle den kipunji. Etter å ha gjort en ny og grundigere fylogenetisk analyse av artens DNA hevdet imidlertid Burrell et al. (2009), at R. kipunji kan ha oppstått som følge av hybridisering mellom en hunn av arten P. cynocephalus (gulbavian) og en hann av slekten Lophocebus (toppmangabeyer) for cirka 650 000 år siden. Det er i så fall det første tilfellet blant pattedyr, der man kan dokumentere intergenerisk hybridisering, som har ført fram til en ny, distinkt, langtidsoverlevende art, etter hybridisering på kryss av slektsgrensene.
En studie av Roberts et al. (2009) hevder at populasjonen i Southern Highlands trolig har blitt eksponert for genflyt fra slekten Papio, men at populasjonen i Ndundulu ikke viser tegn til slik genflyt og er mer opprinnelig i sin form. Det betyr i så fall at de to populasjonene er genetisk ulike, men noen nærmere studier av hver av dem mangler. Studien hevder også at Rungwecebus og Papio er søstergrupper.
En enda nyere fylogenetisk analyse viser imidlertid at R. kipunji er nærmest beslektet med artene i slekten Lophocebus, slik den opprinnelig også ble beskrevet. Men støtten i bootstrap er lav innenfor grupperingen Theropithecus/Papio/Lophocebus/Rungwecebus, fordi en stor mengde data mangler for Rungwecebus. Om man legger til grunn tidligere molekylære, fenetiske og økologiske analyser er Rungwecebus i henhold til denne studien trolig greiest å betrakte som ei distinkt slekt nært beslektet med slektene Papio, Lophocebus, og Theropithecus.
Uavhengig av om hendelsen(e) av genflyt er gamle eller har skjedd i nyere tid, så har R. kipunji et genom som består av elementer fra ulike slekter hevder Gontier (2015) i sin bok.
Inndeling
Inndelingen under følger i hovedsak Mammal Species of the World og er i henhold til Groves (2005), men det interne forholdet mellom slekter og arter regnes fortsatt ikke endelig avklart. Slekten Rungwecebus er lagt til i henhold til Davenport et al. (2006), noe som blant annet støttes av Handbook of the Mammals of the World i henhold til Mittermeier, Rylands & Wilson (2013). Norske navn og beskrivelser i parentes er nødvendigvis ikke offisielle navn og beskrivelser.
ARM Cortex-A5
ARM Cortex-A5 er en 32-biter ARM-mikroprosessor som blir produsert og lisensiert av ARM Holdings. Prosessorkjernen er en implementasjon av datamaskinarkitekturen ARMv7-A.
Georgia under EM i friidrett 2002
Georgia deltok med to utøvere under EM i friidrett 2002 som ble arrangert 6.–11. august 2002 i München. Utøvere fra Georgia tok ingen medaljer under mesterskapet.
Findexa Forlag
Findexa Forlag AS var et nisjeforlag etablert i 2005. Findexa Forlag ble skilt ut fra Eniro høsten 2011, og ble et selvstendig selskap. Forlaget hadde kontorer i Oslo og Bergen, og arbeidet med digitale løsninger, content marketing, nisjeportaler og magasiner.
Filosofiåret 1867
Filosofiåret 1868 er en oversikt over hendelser, utgivelser og personer med tilknytning til filosofi i 1868.
Virginie Hériot
Virginie Claire Désirée Marie Hériot (født 26. juli 1890 i Le Vésinet, død 28. august 1932 i Arcachon) var en fransk kvinnelig seiler som deltok i de olympiske leker 1928 i Amsterdam.
Hériot ble olympisk mester i seiling under Sommer-OL 1928 i Amsterdam. Hun var med på den franske båten «l'Aile VI» som vant 8-metersklassen foran den nederlandske båten «Hollandia» og «Sylvia» fra Sverige. Mannskapet på «l'Aile VI» var Donatien Bouché, Carl de la Sablière, André Derrien, Virginie Hériot, André Lesauvage og Jean Lesieur. Seilasene ble gjennomført på Zuiderzee i perioden 2. til 9. august 1928.
Kringkastingsrettigheter for VM i fotball 2014
De norske rettighetene ble delt mellom NRK og TV 2. I Sverige var rettighetene delt mellom SVT og TV4, mens DR og TV 2 delte rettighetene i Danmark. Dette var siste gang ESPN og Univision sender et VM-sluttspill i USA, ettersom Fox Sports og Telemundo tar over tv-dekningen fra og med VM i 2018.
EM i friidrett 2012 – 200 meter kvinner
Kvinnenes 200 meter under EM i friidrett 2012 fant sted den 29. og 30. juni på Helsingfors Olympiastadion.
Runde 1
De fire første i hvert heat (Q) og de fire raskeste ellers (q) gikk videre til semifinalene.
Vind: Heat 1: −0,6 m/s, Heat 2: 0,0 m/s, Heat 3: +0,6 m/s, Heat 4: +0,7 m/s, Heat 5: −0,6 m/s
Semifinaler
De to første i hvert heat (Q) og de to raskeste ellers (q) gikk videre til semifinalene.
Vind: Heat 1: 0,0 m/s, Heat 2: −0,1 m/s, Heat 3: −0,2 m/s
Finale
Vind: -1,3m/s
Leo Davis
Leo Davis (født 11. mars 1992) er en sørafrikansk seiler.
Han representerte Sør-Afrika under Sommer-OL 2020 i Tokyo, hvor han ble nummer 19 i finnjolle.
Per Kristian Skulberg
Per Kristian Skulberg (født 13. januar 1951) er en norsk lege og politiker (Sp).
Skulberg var personlig sekretær for miljøvernminister Rakel Surlien i Willoch-regjeringen 1984-1986, statssekretær i Miljøverndepartementet under Kristin Hille Valla i Syse-regjeringen i 1990 og statssekretær i Kulturdepartmentet under Anne Enger og Åslaug Marie Haga i Bondevikregjeringen 1998-2000.
Han har vært medlem av kommunestyret og formannskapet i Spydeberg, og har også vært vararepresentant til Stortinget for Senterpartiet i Østfold i to perioder fra 1989 til 1997. Han var Senterpartiets førstekandidat i Østfold ved stortingsvalget 2009.
Skulberg er utdannet cand.med., og har vært allmennpraktiserende lege i Askim siden 1979.
Han ble tildelt Wilsemedaljen i 2014 for sitt kulturhistoriske arbeid knyttet til Spydeberg prestegård og Østfolds 1814-historie.
Bakgrunn og yrkeskarrière
Han er født og oppvokst på gården Skulberg i Spydeberg, som eldste sønn av Anton Skulberg (1921-2012) og Randi Berg (1927-). Skulberg har examen artium fra Askim gymnas 1970 og har medisinsk embetseksamen fra Universitetet i Oslo 1977. Han har vært allmennpraktiserende lege ved Askim legesenter siden 1979. Han tok over farsgården i 1982.
Politisk og kulturelt arbeid
Han var leder av Spydeberg Senterungdom 1972-73 og fylkesleder av Østfold Senterungdom 1973-75. Han var medlem av Spydeberg kommunestyre 1979-1987, de siste 4 årene som formannskapsmedlem. Han ble utnevnt til statsrådens personlige sekretær i Miljøverndepartementet 1984-86 og til statssekretær i Miljøverndepartementet 1990. I perioden 1986-1996 var han medlem av Statens kulturminneråd. Han deltok i kulturminnearbeid internasjonalt som President i Heritage Interpretation International fra 1991-1995. I 1998 ble han utnevnt til statssekretær i Kulturdepartementet, først under Anne Enger og senere under Åslaug Marie Haga, fram til regjeringsskiftet i mars 2000. Han ledet styret for Norsk museum for fotografi – Preus museum 2001 – 2006, deretter var han styreleder for Eidsvoll 1814 fra 2006 til 2009. Etter museumskonsolideringen satt han som nestleder i styret for Norsk Folkemuseum fra 2010 til 2017 og i styret for Bogstad Stiftelse i samme periode. Han møtte i Kringkastingsrådet som varamedlem i perioden 2010-2017. Skulberg var nestleder i styret for Norsk Kulturarv 2011-2012. Han ble i 2006 valgt inn i representantskapet i Det Kongelige Selskap for Norges Vel. Fra 2017 er han styremedlem i Norsk Arkeologisk Selskap. Formidling av verdiene i vår kulturarv og naturarv står sentralt i Skulbergs virke. Han har ledet Spydeberg kommunes bygdebokkomité siden 1987 og er hovedredaktør for bokserien Folk og hjem - på gamle og nye tomter. Han har vært styremedlem i Stiftelsen Spydeberg prestegård siden 2007.
Bøker
• Spydeberg kommune 2003: Folk og hjem på gamle og nye tomter. Bind 1. Hovedredaktør og medforfatter. ISBN 82-996630-1-6. pp 184.
• Østfold fylkeskommune 2009: Pax scandinavica. Hendelsene i Østfold i augustdagene 1814. ISBN 829 1932514. pp 38.
• Alveng, Dag og Skulberg, P.K. 2015: Wilse - Humanisten og hans laboratorium/The Humanist and his Lab. Oktober forlag. ISBN 978-82-495-1357-4. pp 120.
Artikler
• Enalapril, atenolol, and hydrochlorothiazide in mild to moderate hypertension. A comparative multicentre study in general practice in Norway (medforfatter). Lancet. 1986 Apr 19;1(8486):872-5.
• Jørum E, Kleggetveit PI og Skulberg PK.: Complex regional pain syndrome following viper-bite. Scandinavian Journal of Pain 2016;10:15-18 a Section of Clinical Neurophysiology, Dept of Neurology, Oslo University Hospital-Rikshospitalet, Oslo, Norway,b Askim Medical Center, Askim, Norway.
Whitlingham
Whitlingham er en grend og et sogn uten noen kirke i regionen Øst-England i grevskapet Norfolk i England. Den ligger omtrent 5 km øst for den nærmeste byen Norwich. Whitlingham ligger på den sørlige elvebredden av elven Yare om kan nås fra Trowse ved Whitlingham Lane. Den tidligere kirken som var på stedet, Church St Andrew, var en rundtårnkirke, men ble forsømt på 1600-tallet og raste sammen i 1940. Den er nå en ruin.
I Withlingham Park finnes The Great Broad, et gammelt steinbrudd hvor man tok ut grus. Det begynte i 1990 da de lagde Little Broad. I 1995 startet arbeidet med Great Broad hvor de hentet rundt 220 000 tonn grus hvert år. Grusen har blitt brukt til blant annet byggeprosjekter i Norwich, slik som Castle Mall og The Forum.
Karen Bjølstad
Karen Marie Bjølstad (født 25. oktober 1839 i Fredrikstad, død 10. mai 1931 i Aker) var en norsk kunstner, og Edvard Munchs tante og pleiemor.
Født i Fredrikstad som yngre søster av Laura Cathrine Munch. Etter søsterens død flyttet hun fra Fredrikstad til Oslo, og tok oppdrageransvar for de fem etterlatte barna der, sammen med faren Christian Munch. Bjølstad var selv kunstner og lagde bilder for salg. Hun ble sentral i Edvard Munchs liv, og så tidlig guttens talent og bidro til at han ble maler. Hun stod selv modell for en rekke av nevøens bilder.
I mai 2013 kom boken om Bjølstad, Tante Karen - Kvinnen bak Edvard Munch, skrevet av Torill Stokkan utgitt på Orfeus Publishing.
Parabaris
Parabaris er en slekt av billene i delgruppen (underfamilien) markløpere (Harpalinae) i familiegruppen løpebiller.
Utseende
Middelsstore (ca. 10 millimeter), avlange, blanke, mørke løpebiller. Hodet er bredt rundet med nokså små fasettøyne, antennene tynne og litt lengre enn hode + pronotum. Pronotum er rundet, uten påfallende furer. Dekkvingene er jevnbrede med fine punktstriper.
Utbredelse
Slekten er utbredt på New Zealand.
Per J. Gjelvold
Per J. Gjelvold (født 13. januar 1875, død 8. desember 1963 i Ørland) var gårdbruker på Geilvoll på Opphaug og ordfører i Ørland 1929–34. Han overtok gården etter faren i 1908. Han skrev seg også som Peder Johansen Gjelvold.
Han gikk på Sør-Trøndelag fylkesskole i 1892–93 mens skolen var i Ørland, og tok et bokholderkurs i 1894. Han representerte Bondepartiet; satt i kommunestyret fra 1923 og sto på stortingsvalgliste i 1936. Foruten kommunepolitikken var han med på å stifte Ørland bondelag i 1923, og satt i det første styret, og han var styremedlem i sparebanken Ørland sparekasse.
Han var far til motstandsmannen Halvdan Gjelvold som ble arrestert av Gestapo under Operasjon Oleander i mai 1944 og døde av tortur etter få dager.
Kommuner i departementet Aube
Dette er en liste over de 433 kommunene i departementet Aube i regionen Grand Est i Frankrike. Per 1. januar 2021 er antall kommuner redusert til 431.
(CAT) Communauté d'agglomération Troyenne, dannet i 2000.
Kveita
Kveita er en fjelltopp i Lyngsfjellan i Lyngen kommune i Troms og Finnmark. Det har en høyde på 1 751 meter over havet.
Tsjerkessere
Tsjerkessere (tsjerkessisk: Адыгэхэр – Adygèkhèr) er en folkegruppe med tsjerkessisk som morsmål. Tsjerkessere er innfødt til den historiske Tsjerkessia i dagens Europeisk Russland, nemlig titulær Adygia, Kabardino-Balkaria, Karatsjajevo-Tsjerkessia, Krasnodar kraj, sørvestlige deler av Rostov oblast og Stavropol kraj til Tsjerkasy oblast i det sentrale Ukraina. Tsjerkesserne utgjør nå en liten minoritet av befolkningen i Tsjerkessia, og den største konsentrasjonen finnes i Kabardino-Balkaria. Historisk er det 12 store adygeiske stammer, det vil si abadzech, beslenej, bzjedug, chatukaj, jegerukaj, kabardaj, mamcheg, natuchaj, sjapsug, temirgoj, ubych, zjanej, representert med hver stjerne på den grønne og gull flagg av tsjerkessere.
Tsjerkessisk språk
Nordpontiske språk (eller abaskisk–adygeisk dialektkontinuum) er antatt å være isolert språkgenetisk, det vil si at det er betraktet som ikke beslektet med noe annet språk. En annen særegenhet med nord pontisk er at det har blitt snakket kontinuerlig og uavbrutt in situ (på stedet), i og rundt dets nåværende territoriale lokalisering, og det i lengre tid enn de fleste andre moderne europeiske språk som alle har blitt introdusert i forhistorisk eller historisk tid gjennom folkevandringer eller ved prosessen av kulturell overføring. Det er av den grunn antatt at tsjerkesserne kan være etterlevninger av en av de aller tidligste innbyggerne i østlige Europa, særskilt de i den nordlige Svartehavsregionen. Det har likevel vært mange forsøk på å sette nord pontisk i forbindelse med andre språk, og det har blitt et viktig mål for mange innen lingvistikken å bevise slektskap mellom nordpontisk og andre språk, men til tross for alle forsøk de siste to hundre årene er dette fortsatt like uvisst.
Diaspora
Den tsjerkessiske diaspora har eksistert siden slutten av 1800-tallet, da mange muslimske tsjerkessere (tidligere hovedsakelig østeuropeisk ortodokse og romersk katolske) emigrerte til Det osmanske rike etter den etniske rensingen av tsjerkessere i Russland, også kjent som folkemordet på tsjerkessere. Tsjerkessiske grupper finnes i Tyrkia, Israel (i Kfar Kama og Rihaniya siden 1880), Tyskland, Romania, Syria, Nederland, Jordan, Albania, Kosovo (inntil 1998 da de ble repatriert etter trusler fra Kosovos frigjøringshær), Serbia, Egypt (tsjerkesserne tjenestegjorde tidligere i mamelukkenes armeer), samt i New York og New Jersey i USA.
Garegin Nzjdeh
Garegin Ter-Harutjunjan (armensk: Գարեգին Տէր-Յարութիւնեան), bedre kjent under sitt pseudonym Garegin Nzjdeh (armensk: Գարեգին Նժդեհ, IPA: [ɡɑɾɛˈɡin nəʒˈdɛh]; født 1. januar 1886 i Güznüt, guvernementet Erivan, Det russiske keiserdømmet, nå i Den autonome republikken Nakhitsjevan, Aserbajdsjan, død 21. desember 1955 i Vladimir, Sovjetunionen) var en sovjetisk politisk og militær leder blant armenerne.
Nzdjeh var medlem av Den armenske revolusjonære føderasjon, kjempet for armensk uavhengighet, og deltok i revolusjonære aktiviteter under første balkankrig og første verdenskrig. Han var en av de betydeligste politiske og militære lederne i Den demokratiske republikken Armenia (1918–1921). Armenere regner ham som en karismatisk nasjonalhelt.
I 1921 var Nzjdeh en nøkkelperson under opprettelsen av den anti-bolsjevikiske Republikken det fjellendte Armenia, som sterkt bidrog til at provinsen Sjunik ikke ble en del av den aserbajdsjanske sovjetrepublikken, men den armenske sovjetrepublikken. Under andre verdenskrig var han med på å danne en armensk legion i Wehrmacht, de væpnede styrkene til Nazi-Tyskland, til krigen mot Sovjetunionen. Hans håp var at tyskerne, ved å underlegge seg Sovjetunionen, ville gi Armenia uavhengighet.
Onøy/Lurøy sangkor
Onøy/Lurøy sangkor er et blandet kor etablert i 1997 med Christopher Eva som dirigent. Koret teller rundt 20 aktive sangere. Koret synger nordnorske viser, folketoner og viser fra ulike land, noe kirkemusikk, samt nyere populærmusikk med norske og engelske tekster. Koret gjennomfører hvert år 4–5 lokale opptredener, men har også arrangert en rekke større oppsetninger i samarbeid med musikere fra Helgeland. Koret er hjemmehørende i Lurøy kommune, Nordland, med Onøy/Lurøy skole som øvingslokale.
Onøy/Lurøy sangkor har gitt ut to CD-plater: Folket som leve her nord (2000) og Åresang (2006).
Historie
Onøy/Lurøy sangkor ble stiftet våren 1997 med Christopher Eva som dirigent. Den første konserten ble holdt 3. mai 1997, med et repertoar som besto av engelsk popmusikk og nordnorske viser.
Den første store oppsetningen kom i november 1997 med Folket som leve her nord, der koret kombinerte nordnorske viser med lysbilder og lydeffekter. Denne konserten var utgangspunktet for korets første CD-innspilling (2000).
Den neste store konserten, i april 1998, besto av kormusikk fra Barokken, med Vivaldis Gloria som hovedverk. Denne konserten var et samarbeid med nystiftede Helgeland Sinfonietta.
Koret har også samarbeidet med Sandnessjøen Storband, rockebandet Fire Frekke Fyrer, Helgeland kammerkor og en rekke andre musikere fra Helgeland.Onøy/Lurøy sangkor har arrangert seminarer (med påfølgende konsert) med noen av landets ledende kordirigenter: Per Oddvar Hildre, Tove Ramlo og Tone Bianca Dahl.
I forbindelse med Onøy/Lurøy sangkors 10-årsjubileum i 2007, ble korets filosofi formulert: "Om korets filosofi går det fram at de satser både på identitetsbygging ved å bruke lokalt, nordnorsk stoff, men samtidig ser de ut i verden og tar inn sangskatter som de arrangerer og gjør til «sine egne»."
Reiseaktivitet
Onøy/Lurøy sangkor har reist på tre korturer utenlands:
Diskografi
14 nordnorske viser arrangert for kor av Christopher Eva. Tittelen er et sitat fra Nordnorsk julesalme av Trygve Hoff. Innspilling gjort ved Lurøy kirke 31. september – 1. oktober 2000. 15 nordnorske viser arrangert for kor av Christopher Eva. Tittelen er hentet fra et dikt av den nordnorske dikteren Arvid Hanssen. Innspilling gjort ved Lurøy kirke 12.-14. mai 2006. Produsent: Fred Endresen.
Giacomo Ferrari
Giacomo Ferrari (født 19. juli 1996) er en italiensk seiler.
Han representerte Italia under Sommer-OL 2020 i Tokyo, hvor han ble nummer 6 i 470.
Milja kraftverk
Milja kraftverk er et vannkraftverk ved Skånevik i Etne kommune i Vestland.
Det er et elvekraftverk som utnytter et fall på 57 meter i Miljaelv.
Installert effekt er 120 kW fra to peltonturbiner. Årsproduksjon er 0,6 GWh.
Kraftverket eies av lokal grunneier.
MGPjr 2004
Melodi Grand Prix Junior 2004, offisielt MGPjr 2004, var den tredje utgaven av MGPjr, Norsk rikskringkastings sangkonkurranse for barn mellom 8 og 15 år. Konkurransen ble arrangert i Oslo Spektrum lørdag 12. juni 2004, og ti sanger deltok. Vinneren ble @lek med sangen «En stjerne skal jeg bli». Han representerte Norge i Junior Eurovision Song Contest 2004 på Lillehammer, der han ble nummer 13 av 18 deltakere.
Sendingen
450 sanger kom inn i NRKs åpne konkurranse, en nedgang på 200 fra året før. En jury valgte ut ti av sangene til finalen i Oslo Spektrum 12. juni 2004. Stian Barsnes-Simonsen var programleder for tredje gang, denne gangen sammen med Nadia Hasnaoui.
Konkurransen var delt inn i to runder. Etter første runde stemte tv-seerne fram fire av sangene til superfinalen. I superfinalen framførte de fire finalistene sangene på nytt, og deretter stemte tv-seerne. Etter en svært tett og spennende avstemning ble det en knepen seier til drammensgutten Aleksander Moberg (15) med artistnavnet @lek.
40 unge dansere akkompagnerte artistene på scenen i Oslo Spektrum, og det var rundt 5000 publikummere i salen.
Resultat
Første runde Andre runde
Avstemning
Superfinalen ble avgjort av seernes SMS- og telefonstemmer:
Hendelser
Vinneren @lek representerte Norge på hjemmebane i Junior Eurovision Song Contest i Håkons Hall på Lillehammer 16. november 2004. Der stilte 18 land til start, og Norge var nummer fem ut på scenen. Til slutt endte det norske bidraget på en 13.-plass med 12 poeng – 7 fra Danmark og 5 fra Sverige. Spania vant konkurransen.
NRK ga ut alle de norske deltakersangene på samleplaten Melodi Grand Prix Junior 2004. Albumet lå ni uker på VG-lista med en tredjeplass som høyeste notering.
Markus Henriksen i bandet Sheep Boys ble senere profesjonell fotballspiller, og i 2010 ble han tatt ut på det norske landslaget i fotball. Han har også spilt for klubber som Rosenborg og engelske Hull City AFC.
Giardino dei Tarocchi
Il Giardino dei Tarocchi eller Tarothagen er en skulpturpark basert på tarot som ble skapt av den fransk-amerikanske kunstneren Niki de Saint Phalle (1930–2002) i Pescia Fiorentina, località Garavicchio, Grosseto, Toscana, Italia. Parken åpnet for publikum i 1998. Den ligger ca. 100 km nordvest for Roma.
Niki de Saint Phalle var kjent for sine «Nana»-figurer og brukte dem da hun startet prosjektet, som består av 22 figurer i armert betong med mosaikk-innslag. Figurene er illustrasjoner av hovedskikkelsene på tarot-kortene.
Lignende anlegg som hun kan ha hatt som inspirasjon er Parc Güell av Gaudi og Palais Idéal av Ferdinand Cheval (hun og hennes mann hadde verksteder og atelier i nærheten). Dessuten er det nærliggende å tro at hun kjente til Parco dei Mostri i Bomarzo. Besøkende kan gå gjennom hennes figurer, og hun bodde selv flere måneder i den første figuren (keiserinnen som sfinks), mens hun arbeidet med anlegget.
Fekting under Sommer-OL 2012 – Sabel menn
Sabel for menn under Sommer-OL 2012 i London fant sted den 29. juli på ExCeL Arena.
Keiju Okada
Keiju Okada (født 2. desember 1995) er en japansk seiler.
Han representerte Japan under Sommer-OL 2020 i Tokyo, hvor han ble nummer 7 i 470.
Sandnes Volleyballklubb
Sandnes Volleyballklubb (stiftet 27. april 1971) er en norsk volleyballklubb fra Sandnes.
Lag
Klubbens A-lag spiller i 1. divisjon volleyball for kvinner og 1. divisjon volleyball for menn. Klubben har flere seniorlag på lavere nivå og juniorlag på alle alderstrinn.
RøverRadion
RøverRadion er et radioprogram fra Foreningen Røverhuset. Dette er fengselsradio som lages av og for innsatte i norske fengsler. RøverRadion kringkastes inne i fengslene, men som eneste i verden så kringkastes programmet også på utsiden av fengselsmurene via NRK P2. RøverRadion kommer også ut på podcast en gang i uka. Enten via iTunes, android podcast-apper, eller Spotify. Foreningen ble opprettet i 2013 av Mina Hadjian som er ansvarlig redaktør. RøverRadion er et ytringsfrihetsprosjekt og jobber for å gi innsatte en stemme i samfunnet. Foreningen er en veldedig, non-profit organisasjon som blir finansiert av forskjellige offentlige og private tilskuddsordninger.
Hemirrhaphes
Hemirrhaphes er en slekt av biller som hører til familien smellere (Elateridae).
Kevin Peponnet
Kevin Peponnet (født 31. januar 1991) er en fransk seiler.
Giulio Calabrò
Han representerte Italia under Sommer-OL 2020 i Tokyo, hvor han ble nummer 6 i 470.
Kevin Peponnet
Han representerte Frankrike under Sommer-OL 2020 i Tokyo, hvor han ble nummer 11 i 470.
Hemirrhaphes
Utseende
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.
Jumpei Hokazono
Jumpei Hokazono (født 20. mars 1991) er en japansk seiler.
Hemirrhaphes
Levevis
Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.
Jumpei Hokazono
Han representerte Japan under Sommer-OL 2020 i Tokyo, hvor han ble nummer 7 i 470.
Hemirrhaphes
Utbredelse
Slekten er utbredt i Sørøst-Asia. I tillegg blir én art fra Madagaskar ofte plassert her, men det er usikkert om den hører hjemme i denne slekten.
RøverRadion
Bakgrunnen for RøverRadion var pilotprosjektet Radio Inside i Halden Fengsel. Den ble fra 2011 drevet av Mina Hadjian og stiftet på initiativ fra fengselsdirektør Are Høidal og tidligere innsatt Trond Henriksen. Programmet ble laget av de innsatte og kringkastet utenfor murene på Radio Prime i hele Østfold. I 2013 reiste Hadjian til Oslo og stiftet Røverhuset. I juni 2014 startet prosjektet RøverRadion, med en redaksjon i Oslo Fengsel. I 2015 utvidet RøverRadion med redaksjoner i Bredtveit kvinnefengsel og Sarpsborg fengsel. I 2018 kom ytterligere en utvidelse til Eidsberg fengsel, et fengsel som er rettet mot de yngste straffedømte i Norge. Samtidig med utvidelsen mot Eidsberg, inngikk RøverRadion et samarbeid med Studentradioen i Bergen for å produsere radio på innsiden av Bergen fengsel. I 2019 ble Halden det sjette fengselet med RøverRadioredaksjon. I dag har RøverRadion redaksjoner i Oslo, Bergen, Eidsberg, Halden, Sarpsborg og Bredtveit.
RøverRadion er del av og med-oppretter i et større internasjonalt fengselsradiosamarbeid kalt Prison Radio International, der andre medlemsland inkluderer blant annet Storbritannia, Sverige, Israel, Ungarn, Trinidad og Tobago, Spania og Australia. RøverRadion er et prisvinnende radioprogram som har vunnet priser under Prix Radio i 2015 (årets lokale sendeflate), 2017 (årets spesialprogram) og 2019 (årets lokale sendeflate). I tillegg har RøverRadion mottatt internasjonale priser under konferansen Inside Prison Radio i 2015, 2016 og 2018. Ansvarlig redaktør Mina Hadjian ble også tildelt prisen for "årets nyskaper" fra Oslo redaktørforening i 2019.
RøverRadion følger norsk presses etiske regelverk gjennom Redaktørplakaten og Vær Varsom-plakaten.
Søråni kraftverk
Søråni kraftverk er et vannkraftverk på Jordalsbø i Bygland kommune i Agder.
Det er et elvekraftverk som utnytter et fall på 235 meter i Søråni.
Installert effekt er 7,7 MW fra en peltonturbin. Årsproduksjon er 19,9 GWh.
Eierselskap er Søråni Kraft AS, som eies av Clemens Kraft (95%) og grunneiere.
Sébastien Toutant
Toutant vant øvelsen slopestyle under Vinter-X Games Aspen 2011, mens han ble nummer to i big air etter nordmannen Torstein Horgmo. Under VM i snowboard 2012 i Oslo ble Toutant nummer 2 i øvelsen slopestyle.
Han tok gull under Vinter-OL 2018.
36. serierunde i Premier League 2022/23
36. runde i Premier League 2022/23 startet lørdag 13. mai kl. 13:30 med oppgjøret mellom og  på Elland Road i Leeds og avsluttet mandag 15. mai kl. 21:00 med oppgjøret mellom og  på King Power Stadium i Leicester.
Clyde FC
Clyde Football Club er en skotsk fotballklubb fra byen Cumbernauld i North Lanarkshire. Klubben spiller i 2019/20-sesongen i Scottish League One (nivå 3) etter å ha rykket opp fra League Two sesongen før. Klubbens hjemmebane er Broadwood Stadium.
Selv om klubben i dag holder til i Cumbernauld, hører den tradisjonelt hjemme i byen Rutherglen i South Lanarkshire, ved den sørøstlige delen av Glasgow.
Historie
Clyde FC ble stiftet i 1877 og tok fra starten av i bruk banen Barrowfield Park i Bridgeton sørøst i Glasgow. Klubben ble valgt inn i Scottish Football League i 1891. I 1898 flyttet klubben til Shawfield Stadium i Rutherglen, der de ble værende i nesten 90 år.
Clyde gjorde det tidvis godt i ligaen, med 3.-plass (av 18 lag) som det beste i 1909 og 1912. Med unntak av noen spredte sesonger i 2. divisjon, holdt de seg stort sett på øverste nivå mellom 1907 og 1975. Høydepunktene kom imidlertid i form av cupmesterskap. De vant cupen i 1939 (4-0 over Motherwell), 1955 (1-0 over Celtic) og 1958 (1-0 over Hibernian).
Da ligaen ble omstrukturert til tre divisjoner i 1975, rykket Clyde foreløpig siste gang ned fra øverste divisjon. De neste årene vekslet de mellom nivå 2 og 3. Da ligaen ble omstrukturert til fire divisjoner i 1994, rykket Clyde ned i Second Division (nivå 3). Men de hevet seg igjen, og har siden 2001 spilt i First Division. I 2004 var Clyde ett poeng unna å vinne divisjonen og rykke opp i Premier League.
Superligaen (Serbia) 2021–2022
SuperLiga 2021–2022, var den 16 sesongen av serbisk topp divisjon, siden etableringen i 2006. Sesongen begynte 16. juli 2021 og avsluttet 22. mai 2022. Regjerende mestere Røde stjerne forsvarte tittelen å vant sitt åttende seriemesterskap.
Nedrykks kvalifisering
Novi Pazar vant på bortemål og beholdt plassen.
Wang Yang (seiler)
Wang Yang (født 9. juli 1993) er en kinesisk seiler.
Han representerte Kina under Sommer-OL 2020 i Tokyo, hvor han ble nummer 13 i 470.
Barcelos (Portugal)
Barcelos er en bykommune i det portugisiske distriktet Braga nordvest i landet. Kommunen grenser i nord til Viana do Castelo og Ponte de Lima, i øst til Vila Verde og Braga, i sørvest til Vila Nova de Famalicão, i sørøst til Póvoa de Varzim og i vest til Esposende.
Freguesier
Kommunen er siden 2013 delt inn i 60 freguesier (sogn):
Vietnam-bevegelsen i Norge
Vietnambevegelsen i Norge ble opprettet i 1968 som et utbrudd fra Solidaritetskomiteen for Vietnam. Bruddet hadde sitt utgangspunkt i at Solidaritetskomiteen endret parolegrunnlag ved å gå inn for støtte til FNL, og hadde støtte i ungdomspartiene til de etablerte partiene på venstresida og deler av fagbevegelsen. Vietnambevegelsen ble likevel aldri en reell konkurrent til Solidaritetskomiteen, og jobbet først og fremst i forhold til norske myndigheter og organisasjoner.
Pogonodaptus
Pogonodaptus er en slekt av billene i delgruppen (underfamilien) markløpere (Harpalinae) i familiegruppen løpebiller.
Utbredelse
Slekten er utbredt i den neotropiske økosonen, med én art i Mexico og det sørligste Texas og én på Haïti.
Chrysoplectrum
Chrysoplectrum er en slekt av sommerfugler som hører til familien smygere (Hesperiidae).
Utbredelse
Artene er utbredt i Sør- og Mellom-Amerika, fra Mexico i nord til det sørlige Brasil (Santa Catarina) i sør.
Kongernes Lapidarium
Kongernes Lapidarium er et museum med skulpturer, naturstensfigurer og gipsmodeller ved Frederiksholms Kanal i København. Lapidariet befinner seg i Christian IVs Bryghus på Slotsholmen – tett på Christiansborg og Det Kongelige Bibliotek – og ble offisielt åpnet av dronning Margrethe II og kulturminister Marianne Jelved den 3. juni 2014.
Utstillingene
Brygghuset har vært lukket for offentligheten i århundrer, men fremviser nå nesten 400 stenskulpturer og gipsavstøpninger, som gjennom historien har tjent som maktmanifestasjoner for regentene. Utstillingen dekker 4 000 kvadratmeter.
Andre etasje
Annen etasje, det såkalte Stenloftet, er et slags åpent depot, hvor nye gipsavstøpninger og kopier oppbevares, og hvor stukkatører og håndværkere fremover vil komme til å arbeide med gjenstandene. Her ses menasjerier, skulpturer fra antikkens mytologi, trofeoppsatser, våpenskjold og monogrammer.
VM i friidrett 2022 – Diskoskast menn
Kvalifisering
Kvalifisering: Utøvere som klarte kvalifikasjonskravet på 66,00 m (Q) eller minst er blant de tolv beste (q) gikk videre til finalen.
Finale
Finalen startet 19. juli klokken 18:36.
Warhammer 40,000: Fire Warrior
Warhammer 40,000: Fire Warrior er et Warhammer 40,000-spill som kom ut i 2003 til PlayStation 2 og Windows. Det ble utviklet av Kuju Entertainment.
Viktor Lebedev
Viktor Nikolajevitsj Lebedev (russisk Виктор Николаевич Лебедев; født 10. mars 1988) er en russisk bryter som bryter fristil i 55-kilosklassen. Han representerte Russland under Sommer-OL 2012 i London, etter å ha kvalifisert seg via kvalifiseringen for verden.
Donatien Bouché
Donatien Bouché (født 10. mai 1882 i Sainte-Marie-sur-Mer i departementet Loire-Atlantique, død 1965) var en fransk seiler som deltok i de olympiske leker 1928 i Amsterdam.
Bouché ble olympisk mester i seiling under sommer-OL 1928 i Amsterdam. Han var med på den franske båten «l'Aile VI» som vant 8-meter klassen foran den nederlandske båten «Hollandia» og «Sylvia» fra Sverige. Mannskapet på «l'Aile VI» var Donatien Bouché, Carl de la Sablière, André Derrien, Virginie Hériot, André Lesauvage og Jean Lesieur. Seilasene ble gjennomført på Zuiderzee i perioden 2. til 9. august 1928.
China Airlines
China Airlines (kinesisk: 中華航空公司, pinyin: Zhōnghuá Hángkōng gōngsī) er det nasjonale flyselskapet i Taiwan. Tilbyr ruter til Sørøst-Asia, Europa, noen øyer i Stillehavet, USA, og nordlige og vestlige Asia. De bruker flytypene: Airbus A330, Airbus A340, Boeing 737, Boeing 747, og Embraer E190. De har Airbus A350 i bestilling, som leveres fra 2015.
Ulykker
Flyselskapet har hatt både små og store ulykker:
Codeshare-avtaler
China Airlines har "codeshare-avtaler" med disse flyselskapene:
Diogo Costa (seiler)
Diogo Costa (født 23. august 1997) er en portugisisk seiler.
Han representerte Portugal under Sommer-OL 2020 i Tokyo, hvor han ble nummer 14 i 470.